cyanic-selkie/wikianc huggingface dataset:
Şahzadə Mustafa türbəsi
Şahzadə Mustafa türbəsi — Bursanın Muradiyə külliyəsində, Sultan II Murad və Şahzadə Ələddin türbələrinin cənub-qərbində yerləşir. Qanuni Sultan Süleymanın Konya düzündə boğdurduğu oğlu Şahzadə Mustafaya (1515-1553) məxsus olan türbənin qapısı üzərindəki kitabədə, Qanuni Sultan Süleymanın oğlu Sultan II Səlim tərəfindən 1555-ci ildə tikildiyi yazılmışdır. Türbə səkkiz guşəli plana malik olub, üzəri səkkizbucaqlı təbilə oturan bir qübbə ilə örtülüdür. Divarları üç cərgə kərpic, bir cərgə kəsmə daşdan hörülmüşdür. İçərisi son dərəcə gözəl çinilərlə bəzənmişdir. Yaşıl, qırmızı, göy rənglərdə sünbül, lalə, qərənfil motivlərini ehtiva edən saxsılar buranı sanki çiçək bağçasına çevirmişdir. Həmçinin bunların üzərində də lacivərd zəminə ağ, süls yazı ilə bir yazı işi hər tərəfdən dolaşır. Çinilərin üzərində qalan hissələr, günbəz və mehrab da zəngin əl işləri ilə bəzək edilmişdir. Türbə içərisində Şahzadə Mustafadan başqa Qanuni Sultan Süleymanın oğlu Şahzadə Orxan (1558-1562), Qanuni Sultan Süleymanın həyat yoldaşı, Şahzadə Mustafanın anası Mahi Dövran Xatun (ölm.1580) və kimə aid olduğu bilinməyən bir uşaq məzarı yerləşir.
Polylepis multijuga
(Polylepis multijuga) —  fəsiləsinin  cinsinə aid bitki növü.
Yaşıl türbə
Yaşıl türbə — İldırım Bəyazidin oğlu Sultan I Mehmed tərəfindən 1421-ci ildə tikilmişdir. Memarı Hacı İvaz Paşadır. Bursanın simvolu halına gələn tikili şəhərin hər yerindən görünə bir mövqeyə malikdir. I Mehmed sağlığında türbəni tikdirib, 40 gün sonra da vəfat etmişdir. Türbədə Sultan Mehmed ilə oğulları Şahzadə Mustafa, Mahmud və Yusif ilə qızları Səlcuq Xatun, Sittin Xatun, Ayşə Xatun və dayəsi Dayə Xatuna aid olmaqla cəmi 8 sanduqə (məzar) vardır.
Memarlıq
Kənardan baxanda birmərtəbəli görünən türbə, sanduqə yerləşdiyi salon və bunun altında yer alan beşik tonuzlu məzar otağı ilə bərabər iki mərtəbəlidir. Xarici divarlar turkuaz kaşılarla örtülüdür. Türbənin içi, sanduqə, mihrab, divarlar, cümlə kapisi ilə fasad örtükləri da saxsıdan düzəldilmişdir. Qibləyə baxan mehrabı bir sənət əsəridir. Buradakı saxsılar İznik çinicilikinin şah əsər nümunələridir. Övliya Çələbinin səfər yazılarında da türbə ilə bağlı məlumat yer alır. Ancaq türbəylə bağlı yox, içində dəfn olunan Sultan Mehmet Xanın həyatı haqqında məlumat verilir. Bununla yanaşı mətndən tikilinin o dövrdə yaşıl imarət adı ilə olduğu öyrənilir. "824-cü ildə vəfat etdi. Yeddi il, on bir ay, on iki gün padşahlıq etdi. Vəfat edəndə 38 yaşında idi. Qəbri, Yaşıl İmarət adı ilə tanınan bu məscid içindəki nurlu məscidin qiblə tərəfində yerləşən naxışlı günbəz altındadır." (Bəsri Öcalan, 2008)
Təmiri
Türbə, Çələbi Sultan Mehmetin vəfatından 253 il sonra (1647) Hassa Memarı Elhac Mustafa Bin Abidin tərəfindən bərpa olunmuşdur. Bundan sonra 1769-cu ildə Memar Əs-Seyyid Elhac Şərif Əfəndi, 1867-ci illər arasında Leon Parville və 1904-cü ildə Osman Həmdi Bəyin göstərişilə Asım Kömürcüoğlu tərəfindən türbədə təmir işləri aparılmışdır. Türbənin günümüzə çatmasında çox mühüm payı olan Memar Macit Əqli Qayda, türbənin son bərpaçı olmuşdur. Bu işlər zamanı Y. Memar Zühtü Başardan da dəstək görmüşdür (Ucal, 2004).
Türbənin memarlığı
Ən dar faizi 7,64 mt, ən yüksək faizi 10,98 m olan səkkizbucaqlı prizma quruluşa malikdir. Türbə, külli bölmələr (bütün bölmələrin açılımı) olaraq baxıldıqda, günbəz, təbil və bədən divarları olaraq üç kütlesel memarlıq hissədən ibarətdir. Bu elementlər izləyicilərin asanlıqla hiss edəcəyi bir şəkildə bir-birindən ayrılır. Türbədə diqqəti çəkən digər bir element mərmər çərçivədir. Bu çərçivə, bölmələrin birləşdiyi guşələri, su gəlməyini və sivri kəmərlərin ətrafından gəzərək saçaklığı əhatə edir. Pəncərələr mərmər örtüklə əhatə olunur. Pəncərənin dərhal üzərində yüngülləşdirici (tahfif) kəmər, rumi motivli bordyur qabarıq hala gətirilmişdir. Kəmərlə pəncərə arasında qalan timpanon (alınlıq) hissəsində ayə və hədislər yazılar yerləşir. 88888 kvadratmetrlik səkkizbucaqlı prizma gövdədə fondan aşağıya davam edərək məzar dairəsini təşkil edir.
Çinilər
Osmanlı arxitekturasında bütün divarlarının saxsı ilə örtülü olduğu yeganə məqbərədir. Səkkiz fasadlı olan türbənin divarları ilə guşələrdə yaradılmış mərmər çərçivə və kəmərlərin arasında qalan hissələr bəzəkli və rəngli çinilərlə örtülmüşdür. Günümüzə qədər keçirilmiş bərpa işlərində, bu çinilər böyük ölçüdə viran olmuş, yerinə yeni saxsılar örtülmüşdür. Sayı çox azalan orijinal saxsılar qapının solundakı yüzdə bir araya toplanmışdır (Tayla, 2007). Türbənin cəbhəsinin örtülü olduğu çini tutmalar adətən tanınan çini örtüklərdən fərqli quruluşdadır. Daha çox rəngli tuğla kərpic növündəndir. Xarici üzü 21–22 x 10–11 sm, arxa üzü 10 x 5 cm.dir. Xaricdən içə doğru qövsvari olaraq daralır və yan üzünün tam ortasında 1.5 sm diametrində dikinə bir dəlik var. Bərpa zamanı orijinal istehsal tərzinə uyğun yeni kərpicləri Kütahya Çini zavodunda istehsal olunmuş yeni çinilərdən düzəldilmişdir (Tayla, 2007).
Türbənin içi
Türbə məkanı tək bir qübbədən ibarət mərkəzi bir plana malikdir. Girişin iki tərəfində çiçəkli çinilərlə bəzədilmiş iki mehrab var. Anadolu-Türk memarlığının günbəzdən əsas hissəyə keçid strukturunu təşkil edən (quruluşu ayaqda tutan sistem) və bəzədili olan Türk üçbucağı bu quruluşda da tətbiq olunmuşdur. Divarlar 2.94 mt hündürlüyə qədər iki bordyurla əhatəli altıbucaqlı bəzəkli çinilərlə örtülüdür. Bunların aralarında iri medalyonlar yer alır. Türbə dövrümüzə çatan ən möhtəşəm çinili mehraba malikdir. Səkkizbucaqlı plana malik olan iç məkanın ortasında Sultan Mehmedin sanduqəsi yer alır. Üzərində qabartma süls celisi ilə yazılı kitabəsi vardır. Şimalında oğulları Mustafa və Mahmuda aid sanduqə yer alır. Şimalında isə oğlu Yusifə məxsusdur. Arxa şimaldan başlayaraq Çələbi Mehmedin qızı Səlcuq Xatunun relyefli kitabəli sanduqəsi, qızı Sitti Xatunun ağ fon üzərində göy motivli, altıbucaqlı və üçbucaq bəzəklərlə örtülü sanduqəsi, Ayşə Xatun və dayəsi Dayə Xatunun sanduqələri yerləşir.
Hiti
thumb|200px|left|Atrollun kosmosdan təsviri. Hiti adası — Tuamotu arxipelaqına daxil olan kiçik atoll (Fransa Polineziyası).
Coğrafiya
Bir atolldur və yumurta formasına malikdir. Daxilində bir bir laqun vardır. Laqun okean sularından tam təcrid olunmuşdur.
İnzibati bölgüsü
İnzibati baxımından Makemo kommunasına daxildir.
Tarixi
Atoll 1820-ci ildə Faddey Bellinshauzenin ekspedisiyası zamanı kəşf edilir.
Əhali
2007-ci il məlumatına görə adada yaşayış yoxdur.
Nücü
Nücü — Azərbaycan Respublikasının Lerik rayonunun inzibati ərazi vahidində kənd.
Əhalisi
Əhalisi 922 nəfərdir.
Toponimiyası
Tədqiqatlarda belə güman edilir ki, yaşayış məntəqəsi eyniadlı arxın kənarında salındığı üçün belə adlanmışdır. Arxın adı talış dilindəki nii (yeni, təzə) və cıt (arx) sözlərindən ibarət olub, “yeni, təzə arx” mənasındadır.
Həmçinin bax
Orand
Noda
Mistan
Qiyas xan Şahsevən
Qiyas xan Şahsevən — Şahsevən elinə mənsub olan Cavad xanlığının qurucusu, ilk xanı, sərkərdə.
Cavad xanlığı nisbətən kiçik idi. Xanlıq qərbdə Qarabağ və Qaradağ xanlığı, şimalda Şamaxı xanlığı, cənubda Talış xanlığı, şərqdə isə Salyan sultanlığı ilə əhatə olunmuşdu. Xanlığın əsası şahsevən tayfasına dayanırdı. Xanlığın əsasını da bu tayfanın bir üzvü Qiyas xan Şahsevən qoymuşdu. Bu xanın həyatı ilə bağlı məlumatımız yoxdur. Lakin Rusiyanın Arxiv İdarəsindən əldə etdiyimiz 14 nömrəli raporta əsasən deyə bilərik ki, onun Pəricahan adlı xanımından 2 oğlu olmuşdur: Tale Həsən xan və İbrahim xan.
İlqar Haqverdiyev
Haqverdiyev İlqar Arif oğlu — həndbol üzrə I dərəcəli idmançı.
Həyatı
1964-cü ildə Gəncə şəhərində ziyalı ailəsində anadan olub. 1970-ci ildə 6 saylı orta məktəbin 1-ci sinfinə qəbul olub, 1980-ci ildə həmin məktəbi müvəffəqiyyətlə bitirib. 1980–81-ci illər ərzində Dəmiryol tikinti idarəsində fəhlə işləyib. İdmanla məşğul olub. Həndbol idman növü üzrə I dərəcəli idmançıdır və Respublika dərəcəli hakimdir. 1981-ci ildə Qazaxıstan Dövlət Bədən tərbiyəsi institutuna qəbul olub. 1982–1984-cü illərdə hərbi xidmətdə olub. 1984-cü ildən Qazaxıstan Dövlət Bədən tərbiyəsi institutunun kütləvi idman işləri və Turizm fakültəsinə köçürülüb və 1987-ci ildə həmin institutu müvəffəqiyyətlə bitirib.
Azərbaycana döndükdən sonra 1987–1991-ci illər ərzində "Lokomotiv" idman cəmiyyətində məşqçi, xüsusiləşmiş futbol məktəbinin müdir müavini, kompleks idman məktəbinin direktoru, 1991–1993-cü illərdə Lokomotiv idman cəmiyyətinin sədri vəzifəsində çalışıb. 1993-cü ildən 30 saylı orta məktəbdə idman rəhbəri, daha sonra 22-saylı orta məktəbdə tərbiyə işləri üzrə direktor müavini işləyib. 1997-ci ildə Gəncə Dövlət Universitetinin bədən tərbiyəsi və idman kafedrasında şöbə müdiri, 1999-cu ildən kafedrada idman müəllimi, baş müəllim, 2009-cu ildən isə Pedaqoji fakültənin tərbiyə işləri üzrə dekan müavini və 2011-ci ildə Pedaqoji fakültənin tədris işləri üzrə dekan müavini işləyir.
İşlədiyi müddət ərzində universitetin elmi məcmuələr kitabında 10-a yaxın elmi məqalənin müəllifidir. Kafedrada daima elmi tədqiqat işləri ilə məşğuldur. 2000-ci ildən Yeni Azərbaycan Partiyasının üzvüdür. 2006–2012-ci illərdə universitetin ərazi ilk partiya təşkilatının sədr müavini olub.
Ailəlidir, iki oğlu və bir qız övladı var.
Yadigar Əliyev (rektor)
Yadigar Vəli oğlu Əliyev — Gəncə Dövlət Universitetinin rektoru (2013), filologiya üzrə elmlər doktoru (2013).
Həyatı
Yadigar Vəli oğlu Əliyev 1969-cu ildə Gəncədə anadan olmuşdur. 1975–1985-ci illərdə orta məktəbdə təhsil alıb. 1993-cü ildə BDU-nun filologiya fakültəsini fərqlənmə diplomu ilə bitirmişdir. 1994–1996-cı illərdə BDU-da "Türk dilləri" ixtisası üzrə aspirant, 2000–2004-cü illərdə BDU-nun türkologiya kafedrasının doktorantı olmuşdur.
1999-cu ildə "Qədim türk (runik) yazılı abidələrinin dili dialektfövqü (ədəbi) hadisə kimi" mövzusunda namizədlik disertasiyası müdafiə edərək filologiya elmləri namizədi alimlik dərəcəsi almışdır. 2013-cü ildə isə "Qədim türk ədəbi dilindən orta əsrlər türk ədəbi dilinə (türkü) keçid dövrü" mövzusunda disertasiya müdafiə edərək filologya üzrə elmlər doktoru adı alıb.
Ailəlidir, iki övladı var.
Dillər kafedrasında müəllim, baş müəllim
Apardığı dərslər: Azərbaycan dili tarixi, Azərbaycan dialektologiyası, Əski Azərbaycan yazısı, Türkologiyaya giriş
TƏDQİQAT SAHƏSİ:
Qədim və orta əsrlər türk yazılı abidələri
Əsərləri
Qədim dil: dərslik. Bakı: Elm və təhsil, 2019, 147 səh.
Solak
Solak — İrəvan əyalətinin, Dərəçiçək nahiyəsində, İrəvan xanlığının, Dərəçiçək mahalıda, İrəvan quberniyasının Yeni Bəyazid qəzasında, Ermənistan SSR, Razdan rayonunda, indiki Ermənistan Respublikası Kotayk mərzində kənd.
Tarixi
Zincirli dağının ətəyində yerləşir. "İrəvan əyalətinin icmal dəftəri"ndə qeyd edilmişdir. XX əsrin 30-cu illərində kənd dağılmışdır.
Toponimi
Toponim solak türk tayfasının adı əsasında əmələ gəlmişdir. Türk dilində solak "qulağı uzununa kəsik"mənasını bildirir. Bu etnonim XVII əsrin I yarısında yaşamış məşhur osmanlı tarixçisi Mehmed Solakzadənin soyadında öz əksini tapmışdır. Türkiyənin Qoca nallı obasının Pinarbaşı qəzasındakı Mərkəz nahiyyəsində Solaqlar kəndi var. Etnotoponimdir. Quruluşca sadə toponimdir. 1728-ci ilə aid mənbədə Dərəçiçək nahiyəsində Solak kimidir. XVIII əsrə aid ermənicə mənbədə də Dərəçiçək mahalında Solak qeyd olunur.
Əhalisi
1828-ci ilə kimi burada yalnız azərbaycanlılar yaşamışdır. 1828-ci il Türkmənçay müqaviləsindən sonra, 1828–30-cu illərdə kəndə Türkiyədən ermənilər köçürülmüşdür .1828–1829-cu illərdə kənddə İrandan və Türkiyədən gəlmə ermənilər də məskunlaşmış, sonralar azərbaycanlılar qovulmuşlar. XIX əsrin ortalarına aid mə’lumatda kənddə ermənilərin yaşadığı göstərilir Kənddə 1831-ci ildə 94 nəfər azərbaycanlı yaşamışdır. Ermənilər burada 1840-cı illərdə tam məskunlaşdıqdan sonra azərbaycanlılar 1850-ci illərdə qovulmuşlar. İndi yalnız ermənilər yaşayır.
Hayme Torres Bodet
Hayme Torres Bodet (1903-1974) — UNESCO-nun baş direktoru, şair, ədib
Həyatı
1903-cü ildə Mexikoda anadan olub. 1922-ci ildən 1924-cü ilə qədər Təhsil Nazirliyinin Kitabxanalar şöbəsinin rəhbəri, sonra isə Mexiko Universitetində Fransız ədəbiyyatı müəllimi təyin edilmişdir.
1929-cu ildən diplomatik xidmətə başlamış və Avropa ölkələrində müxtəlif vəzifələrdə çalışmışdır. 1940-1943-cü illərdə Xarici İşlər Nazirliyinin Katibliyində işləmiş, sonra (1943-1946) Təhsil Naziri olduğu müddətdə savadsızlıqla mübarizəyə başlamışdır.
1946-ci ildə Xarici İşlər Naziri vəzifəsinə təyin edilmişdir. O eyni zamanda UNESCO-nun təsis edildiyi London konfransında Meksika nümayəndə heyətinin rəhbəri olmuşdur. 1948-ci ildə Baş Direktor vəzifəsinə seçilmiş və dörd il sonra istefa vermişdir. O, 1974-cü ildə vəfat etmişdir.
Zahra Çihi
Zahra Çihi (27 avqust 1994) — Tunisli qadın ağır atlet. 53 kq çəki dərəcəsində yarışır və beynəlxalq yarışlarda Tunisi təmsil edir. Zahra Çihi İslam Həmrəyliyi Oyunlarında iştirak etmişdir. Son dəfə 2017 İslam Həmrəyliyi Oyunlarında mübarizə aparmışdır.
Polylepis neglecta
(Polylepis neglecta) —  fəsiləsinin  cinsinə aid bitki növü.
Sloveniya
Sloveniya (sloven. Slovenija) və ya rəsmi adı ilə Sloveniya Respublikası (sloven. Republika Slovenija) – Şərqi Avropada dövlət. Sloveniya Balkan yarımadasının Alp dağlarına yaxın hissəsində yerləşir. Qərbdə İtaliya, şimalda Avstriya, şimal-şərqdə Macarıstan, cənub və şərqdə isə Xorvatiya ilə həmsərhəddir. Sloveniyanın həmçinin cənub-qərbdə Adriatik dənizinə çıxışı vardır. Paytaxtı və ən böyük şəhəri Lyublyana şəhəri, ümumi sahəsi 20,273 kvadrat kilometr, dövlət dili sloven dilidir.
Sloveniya inzibati cəhətdən 212 bələdiyyəni birləşdirən 12 regiondan ibarətdir. Ölkə 25 iyun 1991-ci ildə keçmiş Yuqoslaviyadan müstəqilliyini əldə etmişdir. Sloveniya 29 mart 2004-cü ildə NATO-ya, 1 may 2004-cü ildə isə Avropa İttifaqına üzv olmuşdur. Dinamik inkişaf edən iqtisadiyyata malik sənaye ölkəsidir.
Demoqrafiya
2002-ci ildə aparılmış rəsmi siyahıya almaya əsasən Sloveniyanın əhalisi 1.964.036 nəfərdir. Hal-hazirda əhalinin təxmini sayı — 2,059,114 nəfərdir (2014-cü il). Ölkənin etnik tərkibinə görə 83,06% slovenlər təşkil edir, ikinci etnik qrup isə 1,98 % serblərdir. Sloveniya əhalisinin 91% ölkənin rəsmi dili olan sloven dilində danışırlar. Əhalinin 58% katolikdir, müsəlmanlar isə burada ölkənin 2,4% təşkil edirlər. Sloveniyanın ən böyük şəhəri paytaxt statusunu daşıyan Lyüblyana şəhəridir.
Coğrafiya
Slovenyanın böyük hissəsini Slovenya Alpları ilə qablı olub şərqində Macarıstan düzənliklərinin uzadılmaları yer alır. Ölkənin ən yüksək zirvəsi — Triqlav dağıdır ( 2 864 m). Slovenyanın ən əhəmiyyətli axar suları Avstriya Alplarından gələn Sova və Dravadır. Ölkənin orta hissəsi və şərqindəki düzənliklər bu axar sular tərəfindən sulanır.
İqlim
Adriatik dənizi sahilindəki dar bir lentdə Aralıq dənizi İqlimi görülər. İç seqmentlərdə isə iqlim Yer iqlimdir. Xüsusilə şimaldakı dağlıq sahələrdə qışlar çox soyuq və qar yağmurlu keçər. İstilik və yağmur şərtlərinin uyğun olması səbəbi ilə ölkə torpaqlarının %57'si meşələrlə örtülüdür.
İqtisadiyyatı
Slovenyanın ən əhəmiyyətli yeraltı qaynaqları Linyit, Dəmir, Sink və Civədir. Sənaye çox inkişaf etmişdir. Mebel, dəmir-Polad, Kağız, Tekstil və Kimya başlıca sənaye mənbəələridir. Ölkənin dənizə açılan tək qapısı Qopar şəhərinin limanıdır. Sloveyanın xarici ticarətində ən əhəmiyyətli yeri Almaniya, Xorvatiya, İtaliya, Fransa və Avstriya-dır.
Ərazisinin 38,9 faizi kənd təsərrüfatına yararlı torpaqlardır, onun 29,9 faizi əkin altındadır. Kənd təsərrüfatının əsas sahəsi ətlik-südlük heyvandarlıqdan ibarətdir. Becərilən sahələrin 40 faizi qarğıdalı bitkisi altındadır. ÜDM istehsalı 58,6 milyard ABŞ dolları təşkil edir, hər nəfərə 29,3 ABŞ dolları düşür. Kənd təsərrüfatı dünya kənd təsərrüfatının 0,39 faizini təşkil edir. Kənd təsərrüfatında 1,0 milyard ABŞ dolları məhsul istehsal edilir, əhalinin hər nəfərinə 493 ABŞ dolları düşür.2012-ci ildə ölkədə 14,76 milyard kWt-saat elektrik enerji istehsal olundu.
Bayramları
Sloveniya Respublikasında "Dövlət bayrmaları və bayram günləri haqqında" qanunla aşağıdakı bayram və bayram günləri nəzərdə tutulur:
Viola (musiqi aləti)
Viola (başqa adı Alt) — skripka ailəsindən olan kamanla çalınan simli alət.
Söz açımı
Qalın səslənən oğlan və ya qız səsləri "alt" adlanır. Ən qalın qadın səsi olan kontralto əvvəllər "alt" adlanırdı. Sonralar isə bu adı simli alətlər qrupundan olan alət - alt (və ya "viola" deyilir) daşımağa başladı. Bəlkə də bu aləti ona görə belə adlandırmışlar ki, onun çox yumşaq, ifadəli insan səsinə çox yaxın olan tembri (səs çaları) var.
Quruluşu
Skripkadan böyük olduğu üçün daha alçaq registrdə səslənir.
Simlərin düzülüşü: IV–c, III–g, II–d№, I–a№; skripkanın düzülüşündən 1 kvinta aşağı; kiçik oktavanın do səsindən üçüncü oktavanın mi səsinə qədər diapazonda daha çox istifadə olunur; notlar alt və skripka açarlarında yazılır.
Violada alma üsulları və ştrixləri skripkada olduğu kimi eynidir, lakin səsi daha az parlaqdır; solo alət kimi az rast gəlinir.
Viola qruppasından simli və simfonik orkestrlərdə istifadə olunur. Simli kvartetin vacib üzvüdür, kamera ansambllarında da istifadə olunur.
Partituralarda viola partiyası skripkanın partiyasından aşağıda yazılır.
Viola üçün əsərlər
Ünlü alman bəstəkarı Paul Hindemit özü altda gözəl çalmış və bu alət üçün çoxlu əsərlər yazmışdır. Alt üçün yazılmış ən məşhur əsərlərdən biri də Şostakoviçin alt və fortepiano üçün yazdığı Sonatadır. Bəstəkar bu sonatanı əsərin ilk ifaçısı, məşhur alt çalan Fyodor Serafimoviç Drujininə həsr etmişdir. Macar bəstəkarı Bela Bartakun son əsəri - Alt ilə orkestr üçün konserti də ən tanınmış ifaçılar tərəfindən tez-tez ifa olunan əsərlər sırasındadır.
Bulbophyllum myon
(Bulbophyllum myon) —  fəsiləsinin  cinsinə aid bitki növü.
Elçin Bayramlı
Bayramlı Elçin Bayram oğlu — sosioloq, jurnalist.
1975-ci ildə Azərbaycan SSR, Tovuz şəhərində doğulub.
Peşə karyerası
90-cı illərin əvvəllərindən etibarən müxtəlif qəzet və jurnallarda müəllif yazıları ilə çıxış edib. Peşəkar jurnalist fəaliyətinə 1998-ci ildən başlayıb. Elçi, Bakinskiy Raboçiy, Ekspress, İki Sahil, Demokrat, 24 saat və s. qəzetlər, Milli.az, Vesti.az, Lent.az, Publika.az, Modern.az portalları, AzərTAc ilə əməkdaşlıq edib.
2006-cı ildən etibarən "Səs" qəzetində analitik, 2008-ci ildə SİA-nın baş redaktoru olub.
2012–2013-cü illərdə "Gündəlik Teleqraf" qəzetində işləyib.
2014–2015-ci illərdə Fins.az İnformasiya Agentliyində redaktor kimi fəaliyyət göstərib.
2015–2018-ci illərdə Azadinform İnformasiya Agentliyinin baş redaktor müavini olub.
2018-ci ildən "TvPress" İnternet Qəzetinin (tvpress.az) baş redaktorudur.
Alleqro (film, 2005)
Alleqro—2005-ci ildə çəkilən Danimarka filmi.
Məzmunu
Əvvəlcə sizə bir qədər filmin rejissoru Kristoffer haqqında məlumat verək. Bu rejissor özünəməxsus dəstxətti və psixoloji müəllif filmləri çəkməsi ilə tanınır. Böyük kinoya qısametrajlı filmlərlə gələn rejissor "Yenidənqurma" (Reconstruction) filmi ilə məşhurlaşıb. Az büdcə ilə gözəl sənət əsərləri yaratmağa qadirdi. Filmləri gərgin psixoloji aura və monoxron effektli operator işi ilə seçilir. Kameranın daim hərəkətdə olması DOQME, xüsusən Lars Von Trier üslubunu xatırladır.
Elçin Bayramlı
Peşə karyerası
2020-ci ildən Səs Tv-də yayımlanan "Sağlam Cəmiyyət" verilişinin müəllifi və aparıcısıdır.
Alleqro (film, 2005)
Məzmunu
Bu filmi də nağıl kimi danışan kəs var tamaşaçıya. Bu dəfə qəhrəman pianoçu Zetterströmdür. Zetterström Andrea adlı bir qadına aşiqdir. Lakin ona naməlum qalan səbəb üzündən Andrea onu tərk edir. Zetterström isə yaşadığı Kopenhageni tərk edib, uğur ardınca yollanır. O böyük uğurlar qazanır. Məşhur pianoçu kimi hər yerdə sevilir. Andreanı da unudur. Büsbütün unudur. Ona öz pianosu kömək edir. Unudulanlar arasında çox şey var. Zetterström isə bunların fərqinə belə varmır. Sadəcə yaşayır və həyatın mənasını pianoda görür. İllər keçib. İndi Kopenhagendə, dəqiq desək Kopenhagenin Zetterström yaşayan ərazisində naməlum, mistik "Zona" yaranıb. Bu zona 3 küçəni əhatə edir və ora giriş-çıxış mümkün deyil. Adrea da məhz "Zona"da qalan insanlar arasındadır. Bir gün Zetterströmun yanına bir nəfər gəlir və Kopenhagendə baş verən qəribə hadisə haqqında danışır. O, inadla Zetterströmu inandırmağa çalışır ki, "Zona"da baş verənlərlə pianoçunun keçmişi birbaşa bağlıdır. Zetterström bu xəbərin düzgünlüyünü araşdırmaq üçün illər sonra Kopenhagenə konsert vermək bəhanəsi ilə qayıdır. "Zona"da baş verənləri anlamaq isə ona heç də asan deyil. Keçmişi unutmaq, ya sadəcə yada salmaq istəməmək? Bunlardan hansı daha doğrudur? Vaxtında deyilməyən sözlər insana bəzən bir ömür bahasına başa gəlir. Sonda Andreanın Zetterströmü tərk etmə səbəbi, "Zona"nın mənası tamaşaçıya məlum olur. Heç bir "happy end" olmadan, real bir hadisə kimi də başa çatır.
Elçin Bayramlı
Peşə karyerası
Müxtəlif qəzet və saytlarda, həmçinin Rusiya və Türkiyə mətbuatında müəllif yazıları, rəyləri, müsahibələri dərc olunur.
İctimai fəaliyyəti
Sağlam Cəmiyyət Hərəkatının rəhbəridir. Təşkilat sosial problemlərin araşdırılması, mənəvi dəyərlərin təbliği ilə məşğuldur.
Hüquqi və Demokratik İslahatlar Mərkəzinin sədr müavinidir. Təşkilat hüquqi maarifləndirmə layihələrini həyata keçirməklə məşğuldur.
Bir sıra humanitar, ekoloji və sosial layihələrin rəhbəri və ya koordinatoru olub. Mütamadi olaraq sosioloq kimi sosial mövzularda televiziya və mətbuatda çıxışlar edir.
Yaradıcılığı
8 telelayihənin müəllifi, 3 sənədli, 7 televiziya filminin ssenaristi və rejissoru, 2 kitabın, 100-dən artıq publisistik əsərin- felyeton, şeir, esse, pritça, parodiya, hekayə və pamfletin, həmçinin, sosial, iqtisadi, siyasi, ekoloji, tarix, mədəniyyət mövzularında yüzlərlə araşdırma va analitik məqalənin müəllifidir.
Təltifləri
Beynəlxalq və yerli təşkilatlar tərəfindən Diplom, Fəxri Fərman və Sertifikatlarla təltif olunub. Mediadakı fəaliyyətinə görə, dövlət orqanları, Mətbuat Şurası, MEDİA, bir sıra beynəlxalq və yerli ictimai təşkilatlar tərəfindən mükafata layiq görülüb.
"Türk dünyasına xidmətlərinə görə", "Milli Mətbuatın inkişafına xidmətlərinə görə" mükafatlara layiq görülüb. Ekoloji sahədə fəaliyyətinə görə, WWF, "Critical Ekosistem", ETSN, EJB tərəfindən Diplomla təltif olunub.
Hazırda Bakı şəhərində yaşayır. Ailəlidir, 3 övladı var.
Polylepis pauta
(Polylepis pauta) —  fəsiləsinin  cinsinə aid bitki növü.
VAN əməliyyatı
thumb|200px|Parisdə Türkiyə konsulluğu
Van əməliyyatı — ASALA terror təşkilatının 24 sentyabr 1981-ci ildə Parisdə Türkiyə konsulluğuna qarşı keçirdiyi terror aktı.
4 nəfərdən ibarət əslən Livan ermənisi olan terrorçu qrup konsulluğun binasına daxil olaraq konsul Kaya İnalı və təhlükəsizlik xidmətinin əməkdaşı Cəmal Özəni ağır yaralamışdır. Terrorçular konsulluqdakı 56 nəfəri girov götürərək 15 saat ərzində konsulluq binasını girovlarla birgə öz nəzarətlərində saxlamışlar.
Terrorçular – dəstənin başçısı Vazgen Sislyan, onun əlaltıları Gevork Güzelyan, Akop Culfayan, Aram Basmacyan binanı tam ələ keçirdikdən sonra öz tələblərini irəli sürürlər. tələbləri isə Türkiyədə həbsdə olan bir neçə erməni və kürd terrorçusunun azad edilməsi idi. Lakin Türkiyə hökuməti bu tələbə rədd cavabı verir, bundan sonra terrorçular təslim olur və Fransa hökumətindən siyasi sığınacaq tələb edir.
Məhkəmə prosesi
Parisdə terrorçuların məhkəmə prosesində Fransadakı erməni diasporasının qabaqcıl nümayəndələri iştirak edir. Məhkəmə zamanı terrorçuların vəkili sonradan Fransa senatının üzvü və Fransanın sənaye naziri olmuş Lekler idi.
Məhkəməyə hər tərəfdən təzyiqlər var idi Fransadakı erməni təşkilatları və buradakı ermənipərəst güvvələr də bunda iştrak edirdilər. Parisdə terrorçulara dəstək olaraq nümayişlər və yürüşlər keçirilirdi.
Məhkəmənin terrorçular barədə çıxardığı qərar gözləniləndən yumşaq oldu. Belə ki, terrorçulardan üçü 1986-cı ildə azadlığa buraxılaraq Livana göndərildi. Onlardan ikisi sonradan Ermənistana köçdü. Bir terrorçu – Aram Basmacyan isə həbsxanada özünə qəsd etdi.
1958 (film, 1980)
1958 — 1980-ci ildə istehsal olunmuş Norveç filmi.
Kərəc şəhristanı
Kərəc şəhristanı — İranın Əlburz ostanının 5 şəhristanından biri və bu ostanda inzibati ərazi vahidi. İnzibati mərkəzi Kərəc şəhəridir. thumb|right|270px|Kərəc şəhristanı
Doxsan üçüncü il (roman)
200px|thumb|right|Romanın [[2015-ci il azərbaycanca nəşrinin üz tərəfi]] Doxsan üçüncü il — Viktor Hüqonun Böyük Fransa inqilabının son günləri haqqında qələmə aldığı axırıncı romanı.
Məzmun
"93-cü il" romanı demək olar ki, Viktor Hüqonun yaradıcılığına yekun vuran axırıncı böyük əsəridir. Bu roman bir tarixi əsər olmaqdan başqa Viktor Hüqonun ümumi humanist görüşlərinin silsiləsində müəyyən dərəcədə xüsusi bir həlqəyə çevrilmişdir.
Əsər iki dünyagörüşü, tarixə iki baxış və bir-birindən diametral surətdə fərqlənən müxtəlif dəyərlər sistemi arasında olan amansız mübarizədən bəhs edir. Markiz de Lantenak köhnə rejimin mücəssiməsidirsə, onun qardaşı oğlu özündə respublikaçıların inqilabi ideyalarını və yeni dövrü əks etdirir. Romanda, həmçinin Fransa İnqilabının üç əsas xadimi – Marat, Danton və Robespyerin də fəaliyyəti barədə söhbət açılıb...
Nəşr və tərcümə
Kitab ilk dəfə 1874-cü ildə Fransada nəşr edilib.
Roman Azərbaycan dilinə ilk dəfə Mikayıl Rəfili tərəfindən rus dilindən tərcümə edilib və 1948-ci ildə Bakıda nəşr edilib.
Nigar Rəfibəyli tərəfindən edilən tərcümə Əkbər Ağayevin ön söz müəllifliyi və redaktorluğu ilə Bakıda, əvvəlcə kiril qrafikalı Azərbaycan əlifbası ilə, daha sonra Əsgər Quliyevin redaksiya heyəti baş redaktorluğu ilə latın qrafikalı Azərbaycan əlifbası ilə 2006-cı ildə Çaşıoğlu nəşriyyatında, 256 səhifədə, "Dünya Ədəbiyyatı" seriyasından, 5000 tirajla, 2015 və 2017-ci illərdə isə Bakı Kitab Klubunda 328 səhifədə, 100 tirajla çap edilib.
Doxsan üçüncü il romanının azərbaycancası Bakıda Avrasiya Fondunun maliyyə dəstəyilə Azərbaycan Gözdən Əlillər Cəmiyətinin Bakı Tədris Müəssisəsinin Səsyazma studiyasında 2004-cü ildə Danışan kitabxana silsiləsindən səsləndirilib.
Salar de Atakama
Salar de Atakama — Cənubi Amerikada, Çili ərazisində yerləşən şoranlıq. Atakama səhrasının cənubunda, hər tərəfdən dağlarla əhatə olunan ərazidə yerləşir. Ən yaxın şəhər San Pedro de Atacama 55 km şimalda yerləşir. Şərqdə And dağları, qərbdən isə Kordilyer-Domeyka dağ sistemi ilə ilə əhatələnir. Ərazidə bir neçə vulkan yerləşir: Liankabur, Akamaraçi, Aquas-Kaltentes və Çilinin ən aktiv vulkanı Laskar. Onların çoxu şoranlığın şərqində yerləşir.
Təsviri
Salar de Atakama 3 min. km² əraziyə, 100 km uzunluğa, 80 km enə malikdir. Bu göstəriciyə görə Boliviyada yerləşən Uyuni şoranlığından (10 582 km²) və Argentinada Salinas Qrandesdən sonra (6 000 km²) üçüncüdür. Şoranlıq ortalama olaraq 2300 m hündürlükdə yerləşir. Reylefi hamar deyildir. Busəbəbdən su burada toplana bilmir. Ərazidə bir neçə duzlu laqun vardır.
ABŞ geologiya xidmətinin sözlərinə görə Salar de Atakama ərazisində dünya litium ehtiyatının 27 % vardır.
Titium əsasən duzlu yeraltı sularda olur. Onlar quyular şəbəkəsi vastəsi ilə səthə çıxır və suyun quruması ilə krisrtallaşır.
Şaha laqunu şoranlığın bir hissəsini təşkil edir və Los-Flamenkos milli parkı ərazisinə daxildir. Burada çili qızılqazı, Phoenicoparrus andinus, sarıdimdik çürə, kəkilli ördək və s. quş növləri yaşayır.
Sultan Qafarzadə
Sultan Əsədulla oğlu Qafarzadə — Azərbaycan Kommunist Partiyası Mərkəzi Komitəsinin üçüncü katibi, Azərbaycan SSR Ali Sovetinin sədri, Azərbaycan Kommunist Partiyası Mərkəzi Komitəsinin katibi, Azərbaycan Kommunist Partiyası Kirovabad Şəhər Komitəsinin birinci katibi, Azərbaycan Kommunist Partiyası Bakı Şəhər Komitəsinin üçüncü katibi, Azərbaycan Kommunist Partiyası Oktyabr Rayon Komitəsinin birinci katibi.
Həyatı
Sultan Qafarzadə 1908-ci il tarixində Bakı şəhərində doğulmuşdur. Əmək fəaliyyətinə Pionerlər Evinin rəhbəri kimi başlamışdır.
Siyasi fəaliyyəti
Sultan Qafarzadə aktiv şəkildə Komsomolda fəaliyyət göstərmişdir. O, 1925–1931-ci illərdə Komsomol təşkilatlarında rəhbər vəzifələrdə çalışmışdır. Bakı, Şamaxı, Quba qəza komsomol komitələrində katib, Ümumittifaq Lenin Kommunist Gənclər İttifaqı Dağıstan Vilayət Komitəsinin katibi vəzifələrində çalışmışdır.
Sultan Qafarzadə 1927-ci ildən Sovet İttifaqı Kommunist Partiyasının üzvü olmuşdur.
Sultan Qafarzadə bir müddət Zaqatala MTS-nin siyasi şöbəsinin müdiri vəzifəsində çalışmışdır. Sultan Qafarzadə daha sonra Azərbaycan Kommunist Partiyası Zaqatala, Qax, Qaryagin, Kürdəmir və Xaçmaz rayon komitələrində katib, Azərbaycan Kommunist Partiyası Mərkəzi Komitəsində məsul vəzifələrdə çalışmışdır. O, 1939-cu ildən Azərbaycan Kommunist Partiyası Oktyabr Rayon Komitəsinin birinci katibi, Azərbaycan Kommunist Partiyası Bakı Şəhər Komitəsinin üçüncü katibi, 1940-cı ildən Azərbaycan Kommunist Partiyası Kirovabad Şəhər Komitəsinin birinci katibi, 1941-ci ildən Azərbaycan Kommunist Partiyası Mərkəzi Komitəsində kadrlar üzrə katib, Azərbaycan Kommunist Partiyası Mərkəzi Komitəsinin katibi, 1944-cü ildən isə Azərbaycan SSR Ali Sovetinin sədri vəzifəsində çalışmışdır.
Sultan Qafarzadə II çağırış SSRİ Ali Sovetinin deputatı olmuşdur. O, 513 nömrəli Təzəkənd seçki dairəsi üzrə III çağırış SSRİ Ali Sovetinin deputatı seçilmişdir.
Təltifləri
Sultan Qafarzadə 27 aprel 1940-cı il tarixində "Lenin" ordeni ilə təltif olunmuşdur.
Ben İks (film, 2007)
Ben İks — 2007-ci ildə çəkilən, Belçika və Hollandiyanın istehsalı olan film.
Məzmun
2007-ci il istehsalı olan filmin rejissoru Nik Baltazardır. Filmin ssenarisi elə rejissorun “Nothing Was All He Said” romanı əsasında ekranlaşdırılmışdır. Rejissor müsahibələrindən birində qeyd edib ki, romanı real hadisələrə əsaslanaraq yazıb. Mükafat sarıdan kasad olsa da, film çox uğurlu alınıb. Qeyd edim ki, bu rejissor kimi Nikin ilk və hələ ki uzun metrajlı film kimi tək işidir.
“Ben X” psixoloji yüklü çox ağır bir filmdir. Film Ben adlı autizm xəstəsi olan bir oğlanın başına gələnlərdən bəhs edir. O ətrafındakı həmyaşıdlarından çox seçilir. Həddindən çox özünə qapalı biridi. Elə bu da onu ətrafındakılardan fərqləndirir. Həyatının çox hissəsini “Ben X” niki ilə qeydiyyatda olduğu “ArchLord” adlı onlayn oyunu oynamaqla keçirir. Həyatında ona ən yaxın olan biri oyunda onunla birgə iştirak edən, realda heç vaxt görmədiyi Skarlet adlı bir qızdır. Ben həddən artıq bu oyuna qapılır. Hətta real həyatı da oyunun bir hissəsiymiş kimi təsəvvür edir. Artıq hər kəsdən bezib. Hər günü eyni səhərlə açdığı anasından, böyük qardaşlıq etməyə məcbur olduğu balaca qardaşından, heç vaxt ona lazımi anlarda nə məsləhət verəcəyini bilməyən atasından.
Valideynləri uşaqlıqdan onun digərlərindən fərqli biri olduğunu anlamışdılar. Buna görə də onu bir çox psixoloq, həkim yanına aparmışdılar. Ben əqli cəhətdən heç kimdən geri qalmırdı. Əksinə onun hər kəsdən üstün zəkası var idi. Amma özü ola bilmirdi. İstədiyi kimi biri olmaq?! Bunun üçün addım ata bilməyəcək qədər qorxaq, cəsarətsiz biri idi, “Ben X” kimi virtual dünyada çox güclü biri olsa da. Amma hər şey bir gün dəyişir. Skarletin onunla görüşmək istəməsindən sonra hər şey dəyişir.
Filmdə baş verən hadisələr o qədər də real həyatınızda gördüklərinizdən fərqlənmir. Hər yerdə “Ben” kimi insanlar var. Bəlkə elə siz də onlardan birisiniz və ya əksinə onun kimiləri qəbul etməyib uzaqlaşanlardan, yaxud Desmet və Boqert kimi belə insanları alçaldanlardan. Fərq etmir siz bu personajlardan hansına bənzəyirsiniz. Çünki bu filmdə hamının dərs götürə biləcəyi şeylər var.
Mistan
Mistan — Azərbaycan Respublikasının Lerik rayonunun inzibati ərazi vahidində kənd.
Əhalisi
Əhalisi 186 nəfərdir.
Toponimiyası
Mistan oykoniminin mənasına aid iki fikir mövcuddur. Bəzi tədqiqatçıların fikrincə, oykonim Mistan şəxs adı ilə bağlıdır. Digər tədqiqatçılar qeyd edirlər ki, Mistan talışca Mıston adlanır və talış dilində mıst mis, -o/z-cəmlik bildirən şəkilçidir.
Tarixi
Mistan kəndinin tarixi çox qədimdir. Mistan eli 6 qəbilədən ibarət olmuşdur:
Din
Kənddə "İmam Museyi Kazım" məscidi dini icması fəaliyyət göstərir.
Nəzərabad şəhristanı
Nəzərabad şəhristanı — İranın Əlburz ostanının 5 şəhristanından biri və bu ostanda inzibati ərazi vahidi. İnzibati mərkəzi Nəzərabad şəhəridir.
Milli tərkibi
Əhalisini Azərbaycan türkləri təşkil edir və Azərbaycan türkcəsinin Savucbulaq ləhcəsində danışırlar.
Polylepis pepei
(Polylepis pepei) —  fəsiləsinin  cinsinə aid bitki növü.
Cənubi Tepoto
Coğrafiya
Atoll 3 km uzunluğa, 2,4 km enə malikdir. Daxilində bir bir laqun vardır. Laqun okean suları ilə kiçik keçidlə birləşir. Fransa Polineziyasının ən kiçik adasıdır.
İnzibati bölgüsü
İnzibati baxımından Makemo kommunasına daxildir.
Tarixi
Atoll 1820-ci ildə Faddey Bellinshauzenin ekspedisiyası zamanı kəşf edilir.
Əhali
2007-ci il məlumatına görə adada yaşayış yoxdur. Bununla belə digər adaların sakinləri adanı tez-tez ziyarət edirlər.
Türkiyə Böyük Millət Məclisi
Türkiyə Böyük Millət Məclisi və ya TBMM — Türkiyə Respublikasının 23 aprel 1920-ci ildə qurulan qanunvericilik orqanı. Türkiyə Konstitusiyasının 108-ci maddəsinə görə, qanunvericilik səlahiyyəti Türk Milləti adından TBMM Millət vəkili ümumi seçkiləri, beş ildə bir, sərbəst, bərabər, tək dərəcəli, ümumi səs əsaslarına görə, məhkəmə orqanlarının ümumi rəhbərlik və nəzarəti altında həyata keçirilir. Türkiyə Böyük Millət Məclisinin üzvləri seçildiyi dövrdə toxunulmazlıq statusuna malikdirlər.
Panatinaikos (stadion)
Tarixi
Qədim dövrlərdə stadionun yerləşdiyi ərazi İlahə Afinanın şərəfinə Panatinaikos Oyunlarının atletika növünü keçirmək üçün istifadə olunurdu. Həmin vaxtlarda stadionda taxta oturacaqlar var idi. E.ə 329-cu ildə stadion arxont Lycurgus tərəfindən mərmərlə yenidən tikilib, bundan 140 il sonra  İrodun Atticus tərəfindən stadion yenidən qurulmuş və genişləndirilmişdir. Nəticədə, stadionda oturacaqların sayı 50000-ə çatmışdır.
Olimpiya Oyunlarının yenidən dirçəlməsi üçün Evangelis Zappasın vasaiti hesabına qədim tikilinin qalıqları qazılıb çıxarılaraq təmir olunub. Zappas 1870-1875-ci illərdə baş tutmuş olimpiadalara sponsurluq etmişdir. 1895-ci ildə stadion xeyriyyəçi Corc Averoffun maliyyə yardımı ilə 1896-cı il Olimpiya Oyunlarına görə ikinci dəfə təmir olunub. Giriş qapısında indinin özündə də orda qalan mərmər sütünlar memarlar Anastasios Metaksas və Ernst Zillerin konstruksiyaların əsasında hazırlanmışdır.
1906-ci ildə Panatinaikos Stadionunda daha bir böyük beynəlxalq idman tədbiri—1906–cı il Olimpiya Oyunları keçirilib.
4 aprel 1968-ci ildə bu stadionda 1967-68-ci il Basketbol Üzrə Avropa Kubokunun finalı baş tutmuşdu və bu finalda 60000 tamaşaçı qarşısında Afinanın AEK basketbol klubu Praqanın USK basketbol klubunu məğlub etmişdi. Belə hesab edilir ki, həmin oyundan etibarən Panatinaikos Stadionunda baş tutmuş basketbol oyunlarının heç birində bu qədər tamaşaçı olmamışdır.
2004-cü il Olimpiya Oyunlarında, Panatinaikos Stadionunda oxatma yarışları və Marafonunun finalı keçirilib.
Konsert yeri kimi
Nadir hallarda stadion seçilmiş musiqi və rəqs kollektivlərinin iştirakı üçün məkan kimi istifadə olunmuşdur. Bunların arasına Plaçido Dominqo, Xoakin Kortes, Depeche Mode,Cure, Stranglers, Run-D.M.C. qrupu, Culture Club, Bonni Tayler daxildir.
2008-ci ilin sentyabrında stadionda  MTV Yunanıstanın  R.E.M., Kaiser Chiefs, C:Real kimi qrupların və Qabriella Kilminin iştirakı ilə buraxılış partisi keçirilib. 2009-cu il iyulun 1-də Sakis Ruvas bu stadionda konsert proqramı ilə çıxış edib.
Trochetia boutoniana
Trochetia boutoniana- Mavrikiyə endemik olan Əməköməcikimilər fəsiləsinə və Trochetia cinsinə aid bir kol.Hündürlüyü maksimum 3 metrə çatır.Ləçəklərinin uzunluğu 6-5 sm dir və gülləri çınqırağa(zənguləyə) bənzəyir.
1992-ci ildən Mavrikinin milli gülü kimi seçilib və onun şəkilləri bu ölkənin markalarının üstündə görünür.Bu gülün elmi adı Fransız botanist Louis Boutonun adından alınıb.
Xarici keçidlər
Gülün şəkili googledə
Lauren Soşa
Lauren Soşa (, d. 9 iyun 1990, Derbi, Böyük Britaniya) — Böyük Britaniya aktrisası, BAFTA mükafatının qalibi, Misfits serialında Kelli Beyli roluna görə tanınır.
Karyerası
Lauren Soşa İngiltərənin Derbi şəhərində Robert və Katlin Soşanın ailəsində anadan olub. Onun qardaşı Maykl Soşa da aktyordur. Lauren bir sıra teatr məktəblərinin üzvü olub, daha sonradan Nottingem şəhərində çalışıb. 2006-cı ildə 15 yaşlı Lauren Soşa Arctic Monkeys qrupunun "When the sun goes down" klipində çəkilib. 2009-cu ildə "The Unloved" teleserialında çəkilib və "Ən yaxşı ikinci dərəcəli aktrisa"-na aday olub. Elə həmin ildə Lauren Soşa Misfits serialında Kelli Beyli rolunu oynamağa başlayır. Qısa zaman ərzində populyarlaşan serial 2010-cu ildə "Ən yaxşı drama" nominasiyasında BAFTA-ya layiq görülür. 2011-ci ildə isə Lauren yenidən "Ən yaxşı ikinci dərəcəli aktrisa" nominasiyasının adayı olur və bu dəfə qalib gələrək ikinci BAFTA mükafatını qazanır. 2012-ci ildə Lauren Misfits serialında daha çəkilməyəcəyini bildirib.
23 yanvar 2012 tarixində bildirilib ki, Lauren Soşa Derbi şəhərində işləyən pakistan əsilli taksi sürücüsü Səkəndəq İqbalı rasizm zənnində təhqir edib. 2 may 2012 tarixində Lauren Soşa bu hərəkətinə görə 4 ay müddətində azadlıqdan məhrum olunma ilə cəzalandırıb.
Ordahal
Ordahal — Azərbaycan Respublikasının Lerik rayonunun inzibati ərazi vahidində kənd.
Əhalisi
Əhalisi 313 nəfərdir.
Toponimiyası
Kəndin keçmiş adı Ərəkit olmuşdur. Türk dillərində ərəkit (araqut) “açıq meydan, dayanacaq yeri” mənalarında işlənir. Tədqiqatçılara görə, Ordahal oykonimi talış dilindəki ordalürdü (qamış, qarğı) və hal (təpə) sözlərindən düzəlib, “qamışlı təpə, qarğı bitən təpə” mənasındadır. Oyokonimin Ordaha variantı da işlənməkdədir.
Qala küçəsi (Bakı)
Qala küçəsi — Bakının bir küçəsi. Qala küçəsi Neftçilər prospektindən başlayır, yaxınlığındakı Beyük Qala küçəsində bitir. Şəhərin əsas turizm marşrutlarından biridir.
Tarixi
Şəhərin ən qədim küçələrindən biri, qədim karvan yolunun bir hissəsidir.
Görməli yerlər
thumb|[[Zəncirli ev]]
thumb|Alekberovun Evi
thumb|[[Multanı karvansarayı]]
thumb|Qüllələrdəki su qaynağı
thumb|Pişiklər evi (№ 17)
thumb|Küçədə satılan xalılar və tarixi tikililər
Neryunqri ulusu
Neryunqri ulusu — Rusiya Federasiyası, Saxa Respublikasının ərazisinə daxil olan inzibati rayon. İnzibati mərkəzi Neryunqri şəhəridir.
Coğrafiyası
Neryungri rayonu 1975-ci ilin noyabrında Neryungri sənaye mərkəzi yarandıqdan sonra 1976-cı ildə qurulmuşdur. 1977-ci ildə Tında-Berkakit dəmir yolu xətti şəhərdən 15 kilometr məsafədə yerləşən Berkakit kəndinə çəkilir. Sonra rayonda uzun müddət bütün Uzaq Şərqin enerji mərkəzi olan dövlət rayon elektrik stansiyaları şəbəkəsi (Çulman Dövlət Rayon Elektrik Stansiyası, SBGRES, Neryunqri Dövlət Rayon Elektrik Stansiyası) meydana gəlir. Kömür yataqlarının və qızıl yataqlarının işlənməsinə başlanılır. Bu proses bu günə qədər davam edir. Bu sahə Neryunqi ulusu iqtisadiyyatının əsasını təşkil edir. 1980-1990-cı illərdə Neryunqrinin özünə və daha sonra Aldan ulusuna (Tommot qəsəbəsi) dəmir yolu çəkilir.
2008-ci ildə Neryunqri ulusu yenidən qurulur.
Tarixi
Ulusun sahəsi 98,9 min km²-dir. Neryunqri ulusu Trans-Sibir Dəmiryolu və Oxot Dəniz limanlarına yaxın yerləşərək olduqca əlverişli coğrafi mövqeyə malikdir. Uzunluğu 1232 km olan Lena federal magistralı və hazırda tikilməkdə olan Berkakit-Tommot-Yakutsk dəmir yolu rayon ərazisindən keçir.
Əhalisi
Şəhər şəraitində (Neryunqri şəhəri, Berkakit, Zolotinka, Naqornı, Serebryanı Bor, Xani və Çulman qəsəbələri) ulus əhalisinin 98,4% -i yaşayır.
Yerli özünü idarəetmə
Neryunqri ulusu ərazisinə 1 şəhər 6 kənd inzibati vahidliyinə ümumilikdə 8 yaşayış məntəqəsi daxildir.
İqtisadiyyat
Saxanın və bütün Uzaq Şərqin ən inkişaf etmiş bölgələrindən biridir. Neryunqri ulusu iqtisadiyyatının əsasını kömür, qızıl hasilatı və elektrik enerjisi istehsalında ixtisaslaşan sahələr təşkil edir. Cənubi Yakut kömür hövzəsinin ümumi balans ehtiyatları 57.5 milyard ton olaraq qiymətləndirilir.
Bundan əlavə Neryunqri ulusunun ərazisi mineral ehtiyatlarla zəngindir. Dəmir filizi, apatit, mərmər, qaya büllurunun ehtiyatları tədqiq edilmiş və qiymətləndirilmişdir. Neryunqrinin iqtisadi cəhətdən fəal əhalisi 53 min nəfərdir. Sakinlərin böyük əksəriyyəti sənaye sektorunda çalışır. Kiçik biznes yaxşı inkişaf etmişdir. Neryunqri rulusundakı kiçik biznes tikinti, emal, avtomobil sənayesi, ticarət və məişət xidmətləri ilə təmsil olunur. Pərakəndə ticarət baxımından ulus respublikada birinci yerdədir.
Bulbophyllum myolaense
—   fəsiləsinin  cinsinə aid bitki növü.
Yuxarı Axta
Yuxarı Axta - Ermənistan SSR, Razdan rayonunda, indiki Ermənistan Respublikası Kotayk mərzində kənd.
Tarixi
Yuxarı Axta İrəvan əyalətinin, Dərəçiçək nahiyəsində, İrəvan xanlığının, Dərəçiçək mahalıda, İrəvan quberniyasının Yeni Bəyazid qəzasında, Ermənistan SSR, Razdan rayonunda, indiki Ermənistan Respublikası Kotayk mərzində kənd İnəkdağ dağının ətəyində yerləşir. Qafqazın 5 verstlik xəritəsində qeyd edilmişdir.
Toponim fərqləndirici əlamət bildirən yuxarı sözündən və oğuz tayfalarında olan padarların bir qolunu təşkil edən axtaçı (axta) etnonimindən  formalaşmışdır.
Erm. SSR AS RH-nin 25.l.1978-ci il fərmanı ilə kəndin adı dəyişdirilib Lernanist qoyulmuşdur.
Əhalisi
XX əsrin əvəllərində, 1905-1906-cı il erməni azərbaycanlı davası nəticəsində azərbaycanlılar tamamilə doğma torpaqlarından qovulmuşlar. İndi burada yalnız ermənilər yaşayır.
Polylepis racemosa
(Polylepis racemosa) —  fəsiləsinin  cinsinə aid bitki növü.
Avropa Mərkəzi Banklar Sistemi
Avropa Mərkəzi Banklar Sistemi və ya qısaca AMBS — Avropa Birliyinin üzvü olan 27 ölkənin milli mərkəzi banklarını və Avropa Mərkəzi Bankını özündə birləşdirən və maliyyə tənzimlənməsi səlahiyyətini həyata keçirən üst qurum.
Sülün Osman
Osman Ziya Sülün və ya Sülün Osman — Türkiyə dələduzu.
Həyatı
Osman Ziya Sülün 1923-cü ildə Türkiyə nin İstanbul şəhəri ndə anadan olmuşdur. O, adını məşhurlaşdıran ilk fırıldaqçılıq işini 1948-ci ildə İstanbulun Fateh rayonu nda kirayə köçdüyü evin sahibinə qarşı etmişdir. Sülün 1950–1960-cı illərdəki işləri ilə şöhrət qazanan Sülün Osman tramvay, Qalata qülləsi, şəhər meydanlarındakı saatlar, şəhər xətləri və dəniz paroxodları kimi dövlət mülklərini insanlara sataraq və ya kirayə verərək məşhurlaşmışdır. Bəzi mənbələrə görə o, Qalata körpüsü nü satmaq istəyərkən təsadüfən tutulur və polis nəzarətinə alınır. Buna baxmayaraq, onun 23 yanvar 1961-ci il tarixində Zeytunburnu rayonu nda qumar oynadığı yerdə kumar polis tərəfindən yaxalandığı da iddia edilir. Sülün Osman 1961-ci ildə həbs olunur. O, 1962-ci ildə "Əmək ilə yaşamaq" mövzusunda bir konfrans keçirmişdir.
Osman Ziya Sülün ölümü ilə bağlı dəqiq bir məlumat yoxdur. Polis təxmin edir ki, Osman Ziya Sülün 1984-cü ilin iyul ayında İstanbul şəhəri nin Bəyoğlu rayonu nda infarktdan vəfat etmişdir. Sülün Osman şəxsiyyət vəsiqəsi və pasport daşımır deyə onun meyiti kimsəsizlər qəbiristanlığında basdırılmışdır.
Populyar mədəniyyətdə
Sülün Osmanın bir çox film, serial və kitabda çəkilmişdir. Əziz Nesin tərəfindən 1956-cı ildə yazılmış "Fil Həmdi" əsərində müəllif Sülün Osmandan ilhamlanmışdır. Əsərdə onu təhqir edən ifadələrin olduğunu irəli sürən Sülün Osman Əziz Nəsinə məhkəmə işi açır. Türkiyə aktyoru Kamal Sunal ın baş rolu canlandırdığı 1983-cü ildə çəkilmiş "Ən böyük Şaban" filmində Şabana Bosfor körpüsü nü satan Sülün Osman olur. 2020-ci ildə çəkilmiş Türkiyə istehsalı "Babil" teleserialında Sülün Osmanın əməllərindən bəhs olunur.
Abram Dastakyan
Abram Mkrtçyeviç Dastakyan yaxud Abram Nikitiç Dastakov — Azərbaycan Xalq Cümhuriyyəti səhiyyə naziri, Daşnaksutyun Partiyası Bakı bürosunun sədri, Bakı Şəhər Duması və Bakı Şəhər İctimai Özünüidarəsi üzvü.
Həyatı
1864-cü ildə tacir ailəsində anadan olmuşdur. Əsl adı Abram Mkrtiçyeviç Dastakyandır. Peterburq Universitetində oxuyarkən "Narodnaya Volya" təşkilatına qoşulmuşdu. Bu təşkilat daha sonra II Aleksandrı öldürən təşkilat olacaqdı. Daha sonra 1884-cü ildə "Gənclər birliyi" təşkilatını yaratdı. Bu təşkilat sayəsində 1907–1908-ci illərdə Bakıda fəaliyyətə olmuş bolşevik Mixail Stepanoviç Olminski ilə tanış oldu. "Narodnaya Volya" təşkilatının üzvü olduğu üçün Zaqatala şəhərində 3 il çar polisindən gizləndi.
Vəzifədən gedəndən sonra bir müddət Ermənistan Səhiyyə Naziri kimi işləmiş, daha sonra 1920-ci ildə Tbilisiyə köçmüşdü. Gürcüstanda Sovet hakimiyyətinin qurulmasından sonra Fransaya mühacirət etmişdir.
Siyasi fəaliyyəti
1890-cı ildə Aleksandr Xatisyanla birlikdə Daşnaksutyun Partiyasının qurulması mərasimində iştirak etdi və onun proqramının müəlliflərindən biri oldu. 1896-cı ildən 1917-ci ilədək Bakı Şəhər Dumasında neft işləri üzrə komitənin sədri olmuşdur.
1918-ci ildə Bakı Şəhər Dumasının 36 üzvü tərəfindən Duma əvəzinə işə düşəcək Bakı Şəhər İctimai Özünüidarəsinin 46 yeni üzvü seçilmiş bütün 80 üzvün siyahısı 22 sentyabr 1918-ci ildə hökumət tərəfindən təsdiqlənmişdi. Yeni seçilən üzvlər arasında Abram Dastakyan da var idi.
Hökumətdə
Nazirlik vəzifəsinə gəlmədən öncə Daşnaksutyun Partiyasının Bakı bürosunun sədri idi. 7 fevral 1919-cu ildə ingilis komandanlığından Bakıdakı erməni qaçqınlar üçün 50.000 rubl qrant istəmişdi. 21 fevral 1919-cu ildə Bakı Erməni Xeyriyyə Cəmiyyətinin sədri və eyni zamanda Bakı Hüquqşünas Həmkarları Birliyinin üzvü olan Mixail Papacanyanın Ermənistan Demokratik Respublikası Xarici İşlər naziri Sirakan Tiqranyana göndərdiyi məxfi məktubda dediyinə görə Dastakov General Tomsonun təkidi ilə Daşnaksutyun Partiyasının Azərbaycan Xalq Cümhuriyyəti Parlamentinə seçkilərdə iştirak etməsi qərarını vermişdi. 14 mart 1919-cu ildə II Yusifbəyli hökumətində səhiyyə naziri vəzifəsinə təyin olunmuşdur. Bakıdakı Erməni məlumat bürosunun 22 may 1919-cu il raportunda Nəsib bəy Yusifbəylinin bu addımını Azərbaycandakı ermənilərin vəziyyətinin yaxşılaşdırılması barədə müsbət addım kimi mərkəzə bildirilmişdi. 24 dekabr 1919-cu ildə V hökumət kabinetinin üzvü olan Musa bəy Rəfiyev ilə əvəz olunmuşdur.
Ailəsi
Aşxen Dastakyanla evlənmiş, üç övladı olmuşdu: Karen, Nina və Anna. Nəvəsi Anna Dastakyan Fransa vətəndaşıdır və ermənicə bilmir.
Tülkü və ov iti (cizgi filmi, 1981)
Film rejissoru Ted Berman və Riçard Riç. Mahnılarını yazanlar Riçard Conston, Riçard Riç, Cim Stafford, və Jeffrey Patch, ilə orjinal patrisyon Baddi Beyker. Kurt Rassel, Miki Runi, Cek Albertson, Pörl Beyli, Pet Battram, Sendi Dankan, Riçard Bakalyan, Paul Uinçel, Janet Nolan, Con Fidler, Con Makintayr, Keyt Kuqan, və Kori Feldman filmdə rol almışlar.